Il-psikologu u sesswologu Nicholas Briffa qasam messaġġ qawwi imens fuq il-midja soċjali dwar il-missirijiet u l-irwoli tagħhom. Semma diversi eżempji realistiċi li żgur xi darba jew oħra smajna dwarhom. Hemm irġiel bit-tfal li jgħidu "Jien se nasal tard għax għandi logħba futbol five a-side. Taf li tlett darbiet fil-ġimgħa jkolli partita" u hemm missirijiet li jgħidu "nittama li ma ndumx xogħol illum ħalli nkun magħkom". Hemm irġiel bit-tfal li kontinwament jgħidu "illejla hemm il-Manchester United (għax jiena nżomm magħhom) fuq it-TV" u hemm missirijiet li jgħidu "min irid jara Tom and Jerry miegħi?" Hemm irġiel bit-tfal li jgħidu "ftit li xejn għandi leave minħabba l-kaċċa" u hemm missirijiet li jgħidu "ejja ħa nippjanaw il-leave flimkien ħalli ngawdu lil xulxin". Hemm missirijiet li jgħidu "fl-aħħar wasal il-weekend. Nista' nistrieħ" u hemm missirijiet li jgħidu "fl-aħħar wasal il-weekend u nistgħu nkunu kollha flimkien". Hemm irġiel bit-tfal li għandhom bżonn biss li t-tfal ikollhom kunjomhom biex iħossuhom missirijiet, u mbagħad hemm missirijiet li jieħdu ħsieb lil uliedhom anke jekk ikollhom kunjom differenti. Hemm missirijiet li jgħidu "qabel it-9 ma nistax inkun id-dar minħabba n-negozju" u hemm missirijiet li jgħidu "ħa nieqaf inkabbar in-negozju u ħa nara kif se nibda nnaqqas għax mhux qed ingawdi lill-familja u meta nkun mat-tfal moħħi ma jieqafx jaħseb fuq ix-xogħol u n-negozju". Hemm irġiel bit-tfal li jgħidu "...imma huwa jiena li nġib il-flus id-dar" u mbagħad hemm missirijiet li kull filgħodu hija daqqa ta' sikkina f'qalbhom li jridu jmorru bilfors għax-xogħol. Hemm irġiel bit-tfal li ma japprezzawx ix-xogħol tal-partner. Imbagħad hemm missirijiet li l-frażijiet "kemm hu tajjeb, kemm inti speċjali għalija, Mn'Alla tkun inti eċċ" huwa l-lingwaġġ normali tagħhom. Hemm irġiel bit-tfal li jgħidu "dak xogħoli u dak xogħolok". Imbagħad hemm missirijiet li jikkomunikaw u jqassmu l-irwoli skont in-neċessità (u mhux skont il-ġeneru) u li għalihom m'hemmx xogħol il-mara u xogħol ir-raġel imma x-xogħol tagħna. Id-dinja hija maqsuma bejn dawk l-irġiel li jifhmuha li hija l-isperma li tagħmlek missier u missirijiet li jagħżlu li jkunu parti mill-ħajja ta' uliedhom. Grazzi lil dawk il-ħafna missirijiet hemm barra li huwa ta' eżempju kbir u speċjali għal uliedhom! Ejja naħdmu biex bħala familji nsibu bilanċ bejn ix-xogħol professjonali, ix-xogħol tad-dar, il-ħin tal-koppja, ħin għat-tfal u ħin għalina nfusna - passatempi, delizzji eċċ (self-care). Kollha importanti! "Virtus in media stat" (il-virtù fit-triq tan-nofs) Nikkonkludi billi nuri solidarjetà ma' dawk il-missirijiet (li fix-xogħol professjonali tiegħi niltaqgħa magħhom ukoll) li b'inġustizzja huma mċahhda u aljenati minn uliedhom. Din tbatija kbira! Intom missirijiet ukoll! Kuraġġ! Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari "Iddispjaċuta Li Kont Biss Ftit Jiem Bogħod Milli Nesperjenza Opportunità Unika F'Ħajti..." - Kuraġġ Maria Cini! Tabiba Tiżvela Dwar Is-Sintomi Ewlenin Tal-Varjant Tal-Covid-19 Omicron Frodi Mill-Kont Bankarju Ta' Diversi Klijenti B'Wieħed Mis-Suspettati Ex-Manager Ta' Bank F'Malta "Ħalliet Din Id-Dinja Llum Fl-Età Ta' 102. Mrs Tabone Tibqa' Magħrufa Għall-Kontribut Qawwi Li Tat Fil-Qasam Edukattiv Fiż-Żejtun"